Thomas Eakins

**Tomas Ikinsas** (, 1844 m. liepos 25 d. − 1916 m. birželio 25 d.) − XIX a. JAV realistinis tapytojas, skulptorius, akvarelistas ir fotografas.

## Biografija
Tomas Ikinsas gimė 1844 m. liepos 25 d. Filadelfijoje. 1862−1866 m. mokėsi Pensilvanijos dailės akademijoje, lankė anatomijos paskaitas Džefersono medicinos koledže. 1866 m. T. Ikinsas išvyko į Prancūziją, mokėsi Paryžiaus aukštojoje dailės mokykloje pas Ž. L. Žeromą (1824–1904) ir trumpai − pas L. Bona (1833–1922). 1869 m. lankėsi Ispanijoje, kur buvo paveiktas XVII a. ispanų D. Velaskeso ir Ch. Riberos natūralistinės tapybos. 1870 m. T. Ikinsas grįžo į Fladelfiją, kurioje praleido beveik visą likusį gyvenimą. Tapė šeimos narių portretus namų aplinkoje. T. Ikinsas išgarsėjo 1875 m. paveikslu „Groso klinika“, kurioje pavaizduotas Džefersono medicinos koledžas (dr. Samuel D. Gross portretas). 

1876 m. dailininkas pradėjo dėstyti Pensilvanijos dailės akademijoje. 1884 m. dailininkas vedė vieną iš savo mokinių Susan Macdowell, pradėjo eksperimentuoti su fotografija vaizduodamas žmogų ir gyvūnus judesyje. Jo akademiniai mokymo metodai koncentruojantis į nuogo kūno studijavimą kėlė nepasitenkinimą tarp konservatyvios Filadelfijos meno visuomenės, 1886 m. T. Ikinsas turėjo pasitraukti iš akademijos, kai paskaitos metu nuo nuogo vyriško modelio nutraukė uždangalą esant auditorijoje moterims. Nuo 1887 m. T. Ikinsas tapė beveik vien portretus. Apie 1898−99 m. nutapė sporto, bokso ir imtynių, scenų. Tomas Ikinsas mirė 1916 m. birželio 25 d. Filadelfijoje. Kartu su Vinslou Homeru, jis laikomas vienu iš dviejų reikšmingiausių XIX a. JAV realistinės krypties kūrėjų. T. Ikinsas intensyviai dirbo su fotografija, daugiausiai vaizdavo žmogiškasias figūras. Pensilvanijos dailės akademijoje išliko 225 jo negatyvai Breglerio kolekcijoje. 

## Kūrinių galerija
* T. Ikinso kūriniai chronologine tvarka
* T. Ikinso fotografijos J. Paul Getty muziejuje
### Tapyba

Thomas Eakins, American - Portrait of Dr. Samuel D. Gross (The Gross Clinic) - Google Art Project.jpg| „Groso klinika“, 1875 m.
Thomas Eakins - Miss Amelia Van Buren - Google Art Project.jpg| „Mis Amelia Van Buren“, 1891 m.
Thomas Eakins - Wrestlers - Google Art Project.jpg| „Imtynininkai“, 1899 m.
Thomas Eakins - Portrait of John B. Gest - Google Art Project.jpg| „John B. Gest portretas“, 1905 m.

### Fotografija

Eakins H04.jpg| „Margaret Ikins su Hariu paplūdimyje“, 1880 m.
Thomas Eakins (American - (Two male students in Grecian Costume before a plaster cast of Aphrodite in the cast room of the Pen... - Google Art Project.jpg| „Studentai su klasikiniais kostiumais prieš Afroditės skulptūrą Pensilvanijos akademijoje“, apie 1883 m.
Thomas Eakins (American - (Two Female Models in Classical Costume with Eakins' Sculpture "Arcadia"). - Google Art Project.jpg| „Dvi pozuotojos su klasikiniais drabužiais prie T. Ikinso skulptūros „Arkadija“, apie 1883 m.
Thomas Eakins (American - Eakins's Students at the "The Swimming Hole" - Google Art Project.jpg| „Studentai prie nardymo vietos“, apie 1884 m.


## Šaltiniai

* H. Barbara Weinberg, 2004. The Metropolitan Museum of Art.
* Department of Photographs, 2004. The Metropolitan Museum of Art.
* Encyclopaedia Britannica